SARL-NUUS - SONDAG 10 AUGUSTUS 2008 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. 


Oudio is ook beskikbaar via die web www.sarl.org.za; klik op ARMI en volg die 
koppelings soos aangedui. Vir oudio via Echolink koppel met ZSOJPL-R. 


Hierdie - en vorige bulletins - kan van www.sarl.org.za afgelaai word en u kan 
ook daar inteken om toekomstige bulletins per e-pos te ontvang. 


U nuusleser vanoggend is (Naam en Roepsein), vanuit Pretoria met herleidings 
op 28,325, 14,235, 10,130, 7,066 en 3,695 MHz ESB asook, 51,400, 438,825 en 1 
297 MHz FM in die Pretoria-gebied. (Ander nuuslesers verander soos toepaslik.) 


STIL SLEUTEL 


Dit is met leedwese dat SARL-nuus moet bekend maak dat die sleutel van Brian 
Weller, ZS2AB, op 6 Augustus stil geraak het. Hy was vir baie jare voorsitter van 
die Port Elizabethklub. Ons innige meegevoel aan sy eggenote Marge, ZS20B, 
ander familie en vriende. 


(POUSE) 

In die nuus vandag; 

FANTASTIESE PRYSE TE WEN BY DIE RTA OP 18 SEPTEMBER 
WANNEER SAL `N BUITE-AARDSE SEIN ONTVANG WORD? 


KLI-STANDAARDE TYDENS DIE SABS TGC73 VERGADERING BE- 
SPREEK TE WORD 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


FANTASTIESE PRYSE TE WEN BY DIE RTA OP 18 SEPTEMBER 


Die SARL se Radiotegnologie-in-Aksie-simposium wat op 18 September by die 
Nasionale Amateurradiosentrum gehou gaan word, beloof om `n hoogtepunt van 
die jaar te wees met `n aksiebelaaide program en fantastiese bywoningspryse. 


Multisource en ICOM skenk `n ICOM IC-706 Merk 2 G alle modus sendont- 
vanger wat ook 6 en 2 m sowel as 70 cm dek. Een gelukkige deelnemer sal met 
hierdie moderne sendontvanger huistoe gaan. 


RS Components borg 'n RS-soldeerstasie met, digitale vertoon en programmeer- 
bare teperatuurinstellings. 


Comtest borg `n Meterman 38XR Ware RMS digitale multimeter met `n optiese 
koppelvlak na 'n persoonlike rekenaar. 


Behalwe hierdie voorafgenoemde is daar ook nog ander pryse te wen. Gaan 
kyk na die program, pryse wat gewen kan word op www.sarl.org.za. 'Teken die 
datum en tyd, 13 September, 08:30 16:00, nou aan. Die toegangsfooi is slegs 
R20. Studente en leerders geniet vry toegang. 


BAGAR VERTRAAG WEENS GEEN BALONNE BESKIKBAAR 


Terwyl alles in gereedheid is vir die beplande BACAR-vlug moes dit uitgestel 
word weens `nn probleem met die voorsiening van balonne. Balonne is maande 
gelede bestel maar dit blyk dat hulle iewers in die pakketposstelsel verdwyn 
het. `n Alternatiewe bron word nagegaan en 'n nuwe datum sal aangekondig 
word, hierdie keer eers nadat die balonne veilig in die land is. “Dit is baie 
teleurstellend dat die vlug weereens uitgestel moet word en dit is baie frustrerend 
vir die BAGAR-span wat al die toerusting in gereedheid het vir de vlug” het SA 
AMSAT se President, Hans van de Groenendaal, ZS6AKV, aan SARL-NUUS 
meegedeel. 


BAGAR is die akroniem vir “Balloon Carrying Amateur Radio”. Die toerusting 
wat gereed is om te vlieg is `n HF-baken op 7 022 kHz, `n 2 m-baken en `n 
APRS-stelsel. Besoek www.amsatsa.org vir meer inligting. 


WANNEER SAL `N BUITE-AARDSE SEIN ONTVANG WORD? 


Sluit volgende Sondag 17 Augustus om 19:30 by INTEGNET aan wanneer Paul 
Shuch, President van die SETL-liga die soeke na buite-aardse intelligensie sal 
bespreek. Slegs die afgelope week het Radio 702 `n bespreking oor OVV s gehad. 


Die soeke na buite-aardse intelligensie is `n wetenskaplik gebaseerde aktiwiteit 
waaraan jy kan deelneem deur jou antennas na die ruimte te rig en te soek vir 
daardie ontwykende sein wat `n lang tyd gelede deur intelligensie uitgestuur is. 


Paul Shuch is 'n interessante spreker en beloof `n interessante Sondagaand aan 
deelnemers. 


Klubs wat aan die net wil deelneem moet teen 13 Augustus 'n e-pos stuur 
aan armi@sarl.org.za en besonderhede verskaf aangaande hulle herhaler en die 
telefoonnommer waardeur gekoppel sal word. 


RIG OP 8 OKTOBER 'N AMATEURRADIOSTASIE BY 'N SKOOL OP 


As deel van Wêreldruimteweek, rig `n amateurradiostasie by jou naaste skool 
op en deel die mistiek van amateurradio met leerders. Die gebeurtenis sal op 
Woensdag 8 Oktober vanaf 10:00 tot 12:00 UTC plaasvind. Leerders sal die 
geleentheid gebied word om meer aangaande die ruimte te leer en sal na `n 
ruimtebaarder kan luister en met hom kan praat en sy ruimteondervindings 
met hom deel. 


'n Aantal lokale herhalers sal gekoppel word en `n aantal HF-stasies sal in bedryf 
wees. Indien jou lokale herhaler gekoppel is, sal net `n eenvoudige 2 m-stasie 
voldoende wees. Praat met die skoolhoof van die skool naaste aan jou, en verkry 


sy/haar betrokkendheid. Verskeie dokumente is beskikbaar by www.sarl.org.za, 
klik op activity en kies youth vir volledige besonderhede. 


Deel jou stokperdjie met die nuwe generasie van radioamateurs! 
SARL SE LIDMAATSKAPHERNUWINGS OORSKRY 1 000 


Verlede Vrydagoggend het die lidmaatskaphernuwings van die SARL tot oor die 
duisend gestyg. Tans het 1 012 lede lidmaatskap vir 2008/2009 hernu. Baie 
dankie aan almal wat stiptelik betaal het. Daar is nog het drie weke oor om 
voordeel te trek uit die laer tarief van R305. 


Alle hernubare of nuwe subskripsies wat voor 31 Augustus 2008 ontvang word, 
is onderhewig aan 'n korting. Jy betaal slegs R305 en nie die nuwe tarief van 
R320 wat vanaf 1 September van toepassing sal wees nie. Senior lede betaal 
slege R184 indien betaling voor 31 Augustus geskied. Na daardie datum styg 
dit na R200. Kontak Vee Antal by 011 675 2393 vir betalingsbesonderhede. Alle 
volopbetaalde lede sal `n lidmaatskapsertifikaat, vir 2008/2009 ontvang. Indien 
u nognie `n lid is nie, sluit nou by die SARL aan en versterk die krag van jou 
stem by die owerheid. 


KLI-STANDAARDE TYDENS DIE SABS TGC73 VERGADERING BE- 
SPREEK TE WORD 


KLI-standaarde sal komende Woensdag tydens die vergadering van die SABS 
se 'TCOT73-komitee, Elektromagnetiese Versoenbaarheid, onder die loep geneem 
word wanneer die voorgestelde CISPR 22-standaarde bespreek word. 


Daar was 'n vlaag van internasionale aktiwiteit om CISPR te oortuig om, 
wanneer dit later hierdie jaar vergader, nie verlaagde standaarde te aanvaar 
nie. Die TARU het nasionale verenigings versoek om hulle lokale CISPR- 
verteenwoordiger te be-invloed om die TARU se oproep te ondersteun wat 
daarop gemik is om die HF-frekwensiespektrum te beskerm deur standaarde te 
stel wat die spektrum bevredigend sal beskerm. Die SARL het dokumentasie by 
die Suid-Afrikaanse verteenwoordiger van CISPR ingedien en sal ook komende 
Woensdag by die vergadering van TCOT73 verteenwoordig word. 


CISPR is die Spesiale Internasionale Komitee op Radiosteurings van die 
Internasionale Elektrotegniese Kommissie, IEC, met sy sentrale kantoor in 
Geneve, Switserland. Dit is gemoeid met die ontwikkeling van standaarde 
aangaande elektromagnetiese steurings en meeste van hierdie standaarde word 
aanvaar deur die Europese Unie en baie ander lande. Steuringsperke vir 
kraglynkommunikasie- (KLT)-stelsels word in die standaard CISPR, 22, en sy 
Europese ekwivalent EN 55 022, getiteld “Information technology eguipment 
- Radio disturbance characteristics - Limits and methods of measurement”, 
gedefineer. 


Die SABS het verlede week ook `n dokument getiteld “IEC/CISPR Threat- 
ens Radio Services by a Planned 18 dB Relaxation of PLT Disturbance Lim- 
its” geskryf deur Karl Fischer, DJSIL, versprei. `n Kopie is beskikbaar by 


wyww.sarl.org.za, klik op general info en kies PLC/BPL. 
SCI BONO AMATEURRADIOFONDS 


Sci Bono WetenskapOntdekkingSentrum is besig om “n volledige radiotoring met 
antennas en roteerder te installeer. Donasies word gevra, en om radioamateurs 
aan te moedig, word n' X18-strokie uitgegee wat die donateur kwalifiseer vir 'n 
belastingkorting. 


Vir meer inligting besoek www.zs6cog.co.za en laai die inligting af. Alternatiewe- 
lik kan Chris Gryffenberg, ZS6COG, met e-posadres zs6cog@gmail.com. gekon- 
tak word. 


KLUBNUUS 
71ste AJV VAN DIE OOS-RAND RADIOKLUB 


Die Oos-Rand Radioklub (Voorheen die Oos-Rand Tak van die SARL), ZSGERB, 
gee, in ooreenstemming met die klubkonstitusie kennis dat hulle 71ste AJV op 
30 Augustus 2008 gehou sal word. 


Die AJV begin om 14:00 by die klubhuis in Springs. Die AJV word gevolg deur 


'n toekeningseremonie en sosiale byeenkoms in die vorm van `n bring en braai. 
Alle radioamateurs word uitgenooi. 
HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal oor die algemeen 
aktief wees tot 13 Augustus waarna stil toestande tot 17 Augustus verwag word. 
Die voorspelde effektiewe sonvlektelling sal gedurende die komende week minder 
as 5 wees. Die verwagte DX-toestande is goed vir die Noordelike rigtings maar 
vrotterig vir die hoofsaaklik Noord-Westelike paaie. 


20 m is die beste keuse vir DX met moontlike flou 20) m-openinge vanaf 16:00 SAT 
na Indië. Daar is moontlike flou 40 en 80 m openinge na Nieu-Zeeland om 18:00. 
Andersins gaan kontakte met Australië en Nieu-Zeeland baie uitdagend wees. 
Vanaf ongeveer 16:00 is daar moontlike 20 m-openinge na Europa. Kontakte 
met die VSA gaan baie uitdagend wees. 


10 MH lyk laatmiddag en na sononder bruikbaar vir die Morsekode- en digitale 
entoesiaste. 


Plaaslike toestande gaan gedurende die dag op 40 m goed wees, veral vir van- 
middag se wedstryd. 80 m behoort gedurende die oggende en laat middag goeie 
resultate oor die korter afstande te lewer. 30 m sal gedurende die middel van 
die dag goeie resultate tussen ZS6 en ZS1 lewer. 


Saans is 80 m die beste keuse,veral nou dat die meeste donderstorms en statiese 
steurings agter die rug is. 160 m gaan ook baie bruikbaar wees. 


Onthou dat hierdie net `n voorspelling is en dat HF jou steeds kan verras. Skakel 
jou stel aan,luister en roep ook OG om seker te maak dat jy deel van die op- 
winding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


10 Augustus - SARL 40 Meter Mobiele en “Shack in a Sack” Kompetisie; 17 
Augustus INTEGNET; 30 Augustus AJV van die Oos-Rand Radioklub; 31 
Augustus Laaste dag vir betaling van ledegelde teen korting; 138 September 
RTA Gauteng by NAR; 3 Oktober JD-toer van SA begin. 


SARL nuus nooi klubs en individue uit om nuusberigte wat vir radio-amateurs 
en kortgolfluisteraars van belang is, in te stuur. Indien moontlik, plaas nuus- 
berigte in beide Afrikaans en Engels op www.sarl.org.za/newsinbox.asp nie later 
nie as die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror 
International, wat om 10:00 SAT op 145,750 MHz in die Pretoriagebied uitge- 
saai word, met herleidings op 7 (082, 7 205 en 17 590 kHz. Vir oudiostrome 
en Echolink deur ZS6FCS, besoek www.sarl.org.za, klik op ARMI en volg die 
skakels. `n Heruitsending vind Maandagaande om 21:00 SAT op 3 215 kHr 
plaas. Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZSONE, saamgestel is. 


'n Voorspoedige week word aan almal toegewens, 738. 


